Bogács

Bogács je obec v Maďarsku v Boršodsko-abovsko-zemplínskej župe v Mezőkövesdskom okrese.

Má rozlohu 2469 ha a žije tu 2025 obyvateľov (2007).

História

Obec Bogács je vzdialená len 16 km na východ od mesta Eger, 11 km na sever od mesta Mezőkövesd a 30 km od mesta Miskolc.

Názov Bogács možno odvodiť zo staroslovanského slova bogatu /bohatý/

Okolo roku 1950 pri hľadaní nálezísk ropy a plynu v regióne začala zo zeme vyvierať termálna voda. V roku 1959 vybudovali prvý termálny bazén s liečivou vodou a 3 ďalšie nasledovali v roku 1973. Od roku 2000 sa na ploche kúpaliska nachádza dovedna 6 bazénov.

Termálne kúpele zrenovované v roku 2011 celoročne prijímajú hostí túžiacich po oddychu a liečbe.

Liečivá voda s vysokým obsahom síry a bohatou na minerály sa hlavne odporúča pri liečbe reumatických ochorení, artritíde, opotrebovaní klbov, pri ochorení pohybového ústrojenstva, gynekologických ochoreniach a chorobách prostaty, a taktiež ako dodatočná liečba pri ortopedických operáciách. Voda sa môže užívať vo forme pitnej kúry dlhší čas.

Na kraji obce sa nachádza 26 hektárový rybník ktoré je ideálnym miestom pre rybárov.

Bogács sa nachádza vo vinárskej oblasti Bükkalja /Vinárska oblasť na upätí bukových hôr/

Slávne vínne pivnice a pivničné rady nájdete aj v obci Bogács.

Slávny pivničný rad: Pivničný rad Cserépi úti pincesor, Bogács                                                    

Známe odrody vo vinárskej oblasti : kékfrankos /frankovka modrá/, olasz rizling /vlašský rizling/, medina a muskotály /muškát/

V obci Bogács každoročne organizujú niekoľko podujatí spojených s vínom.

Bükkalja festival vína /v júni/ - Buükkvinfest

Slávnostné oberačky /okolo 15 septembra/

Deň svätého Martina-oslava mladého vína /v novembri/     

Kategória:Obce v Maďarsku